આ અંગેની વિગત એવી છે કે સરખેજ નજીક શાંતિપુરા ચોકડી પાસેથી પસાર થઇ રહેલ એક ટ્રેલરમાં અચાનક આગ ભભૂ‌કી ઊઠી હતી. ટ્રેલરની બોડીમાં જૂના ટાયર ભરેલાં હોઇ જોતજોતામાં આગ આખા ટ્રેલરમાં પ્રસરી જતાં બિહામણાં દૃશ્યો ઊભાં થયાં હતાં. આગમાં ટ્રેલર અને અંદરનો માલસામાન બળીને ખાક થઇ ગયો હતો. બનાવની જાણ થતાં જ ફાયર બ્રિગેડના જવાનોએ તાત્કાલિક ઘટનાસ્થળે પહોંચી જઇ આગને કાબૂમાં લીધી હતી અને ટ્રેલરને ક્રેનની મદદથી એક બાજુ કરી ટ્રાફિક રાબેતા મુજબ કર્યો હતો.